KWM ตั้ง “เคดับบลิวเอชบี” ลุยผลิต-ขายสินค้าจากพืชสมุนไพร
KWM ตั้งบริษัทย่อยใหม่ “เคดับบลิวเอชบี” ลุยธุรกิจผลิต-จัดจำหน่ายผลิตภัณฑ์จากพืชสมุนไพร โดยมุ่งเน้นกลุ่มผลิตภัณฑ์อาหารเสริมเป็นหลัก
26 ส.ค. 2564

บริษัท เค. ดับบลิว. เม็ททัล เวิร์ค จำกัด (มหาชน) หรือ KWM เปิดเผยว่า ที่ประชุมคณะกรรมการบริษัทครั้งที่ 6/2564 ประชุมเมื่อวันที่ 26 สิงหาคม 2564 เวลา 10.00 น. ได้มีมติอนุมัติการจัดตั้งบริษัทย่อย โดยใช้ชื่อ บริษัท เคดับบลิวเอชบี จำกัด ดำเนินธุรกิจผลิตและจัดจำหน่ายผลิตภัณฑ์จากพืชสมุนไพร โดยมุ่งเน้นกลุ่มผลิตภัณฑ์อาหารเสริมเป็นหลัก ด้วยทุนจดทะเบียน 20,000,000 บาท แบ่งเป็นหุ้นสามัญ จำนวน 200,000 หุ้น มูลค่าหุ้นละ 100 บาท ซึ่ง KWM ถือหุ้นในอัตราร้อยละ 51 ของหุ้นที่ออกจำหน่ายแล้วทั้งหมด คิดเป็นมูลค่า 10,200,000 บาท